nibzard/narodne-novine-full-text-markdown huggingface dataset:
### NN 157/2025 (30.12.2025.), Odluka o opozivu počasnog konzula Republike Hrvatske u Republici Kazakstanu, sa sjedištem u Alma-Ati

PREDSJEDNIK REPUBLIKE HRVATSKE

2360

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O OPOZIVU POČASNOG KONZULA REPUBLIKE HRVATSKE U REPUBLICI KAZAKSTANU, SA SJEDIŠTEM U ALMA-ATI

YERKIN DAULETOVIČ ISRAILOV opoziva se dužnosti počasnog konzula Republike Hrvatske u Republici Kazakstanu, sa sjedištem u Alma-Ati i konzularnim ovlastima nad konzularnim područjem koje obuhvaća područje grada i županije (okruga) Alma-Ata.

Ova Odluka stupa na snagu danom donošenja.

Klasa: 020-02/25-05/09
 Urbroj: 71-10-01/1-25-2
 Zagreb, 18. prosinca 2025.

Predsjednik
 Republike Hrvatske
 Zoran Milanović, v. r.
### NN 157/2025 (30.12.2025.), Odluka o postavljanju počasne konzulice Republike Hrvatske u Republici Kazakstanu, sa sjedištem u Alma-Ati

PREDSJEDNIK REPUBLIKE HRVATSKE

2361

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNE KONZULICE REPUBLIKE HRVATSKE U REPUBLICI KAZAKSTANU, SA SJEDIŠTEM U ALMA-ATI

GAUHAR KAPPAROVA postavlja se za počasnu konzulicu Republike Hrvatske u Republici Kazakstanu, sa sjedištem u Alma-Ati i konzularnim ovlastima nad konzularnim područjem koje obuhvaća područje grada i županije (okruga) Alma-Ata.

Ova Odluka stupa na snagu danom donošenja.

Klasa: 020-02/25-05/10
 Urbroj: 71-10-01/1-25-2
 Zagreb, 19. prosinca 2025.

Predsjednik
 Republike Hrvatske
 Zoran Milanović, v. r.
### NN 157/2025 (30.12.2025.), Obavijest o izmjeni Specifikacije proizvoda »Čepinski kupus« – zaštićena oznaka izvornosti

MINISTARSTVO POLJOPRIVREDE, ŠUMARSTVA I RIBARSTVA

2367

Ministarstvo poljoprivrede, šumarstva i ribarstva na temelju članka 90. stavka 5. Zakona o poljoprivredi (»Narodne novine«, br. 118/18., 42/20., 127/20., – Odluka USRH, 52/21., 152/22. i 152/24.) objavljuje

OBAVIJEST

O IZMJENI SPECIFIKACIJE PROIZVODA »ČEPINSKI KUPUS« – ZAŠTIĆENA OZNAKA IZVORNOSTI

1. Ministarstvo poljoprivrede, šumarstva i ribarstva (u daljnjem tekstu: Ministarstvo) je 3. prosinca 2025. godine zaprimilo izmijenjenu Specifikaciju proizvoda »Čepinski kupus« – zaštićena oznaka izvornosti, od podnositelja zahtjeva Udruge proizvođača Čepinskog kupusa »ČEPINAC«, Kralja Zvonimira 42, 31220 Čepin.

2. Sukladno članku 90. stavku 5. Zakona, nakon objave ove Obavijesti na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda »Čepinski kupus« – zaštićena oznaka izvornosti.

3. Sukladno članku 90. stavku 6. Zakona, svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na izmijenjenu Specifikaciju.

4. Razlozi za ulaganje prigovora moraju biti istovjetni onima definiranim u članku 19. stavku 1. Uredbe (EU) 2043/2024 Europskog parlamenta i Vijeća od 11. travnja 2024. o oznakama zemljopisnog podrijetla za vino, jaka alkoholna pića i poljoprivredne proizvode, te zajamčeno tradicionalnim specijalitetima i neobveznim izrazima kvalitete za poljoprivredne proizvode, izmjeni uredaba (EU) br. 1308/2013, (EU) 2019/787 i 2019/1753 te stavljanju izvan snage Uredbe (EU) br. 1151/2012.

Klasa: 310-26/24-01/78
 Urbroj: 525-13/905-25-9
 Zagreb, 18. prosinca 2025.

Potpredsjednik Vlade
 i ministar
 David Vlajčić, v. r.
### NN 158/2025 (31.12.2025.), Odluka o izmjeni Odluke o cijeni police dopunskog zdravstvenog osiguranja

Hrvatski zavod za zdravstveno osiguranje

2399

Na osnovi članka 14. stavka 2. Zakona o dobrovoljnom zdravstvenom osiguranju (»Narodne novine«, broj 85/06., 150/08., 71/10., 53/20., 120/21. i 23/23.), članka 32. stavka 1. točke 4. Statuta Hrvatskog zavoda za zdravstveno osiguranje (»Narodne novine«, broj 74/25.) Upravno vijeće Hrvatskog zavoda za zdravstveno osiguranje na 39. sjednici održanoj 29. prosinca 2025. godine donijelo je

ODLUKU

O IZMJENI ODLUKE O CIJENI POLICE DOPUNSKOG ZDRAVSTVENOG OSIGURANJA

Članak 1.

U Odluci o cijeni police dopunskog zdravstvenog osiguranja (»Narodne novine«, broj 118/13., 11/14., 120/15., 74/16., 147/22. i 153/23.) u članku 4. stavak 1. mijenja se i glasi:

»Cijena police iz članka 3. ove Odluke iznosi 180,00 eura godišnje«.

Članak 2.

Ova Odluka objavljuje se u »Narodnim novinama«, a stupa na snagu 1. veljače 2026. godine.

Klasa: 025-04/25-01/273

Urbroj: 338-01-01-25-01

Zagreb, 29. prosinca 2025.

Predsjednik
 Upravnog vijeća Hrvatskog zavoda
 za zdravstveno osiguranje
 Tomislav Dulibić, dipl. iur., v. r.
### NN 158/2025 (31.12.2025.), Kamatna stopa Europske središnje banke na glavne operacije refinanciranja

Hrvatska narodna banka

2398

Na temelju članka 29. stavka 9. Zakona o obveznim odnosima (»Narodne novine«, br. 35/2005., 41/2008., 125/2011., 78/2015., 29/2018., 126/2021., 114/2022., 156/2022. i 155/2023.), Hrvatska narodna banka objavljuje

KAMATNU STOPU

EUROPSKE SREDIŠNJE BANKE NA GLAVNE OPERACIJE REFINANCIRANJA

Kamatna stopa koju je Europska središnja banka primijenila na svoje posljednje glavne operacije refinanciranja i koja je na snazi 1. siječnja 2026. iznosi 2,15 % godišnje.

O. br. 484-091/12-25/BV
 Zagreb, 29. prosinca 2025.

Guverner
 Boris Vujčić, v. r.
### NN 158/2025 (31.12.2025.), Uredba o visini trošarine na duhanske prerađevine i duhanske proizvode

VLADA REPUBLIKE HRVATSKE

2389

Na temelju članka 87. stavka 7., članka 88. stavka 3. i članka 95. stavka 5. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 30. prosinca 2025. donijela

UREDBU

O VISINI TROŠARINE NA DUHANSKE PRERAĐEVINE I DUHANSKE PROIZVODE

Uvodne odredbe

Članak 1.

(1) Ovom Uredbom utvrđuje se visina specifične trošarine i stopa proporcionalne trošarine na cigarete, minimalna trošarina na cigarete te visina trošarine na sitno rezani duhan za savijanje cigareta, ostali duhan za pušenje, cigare i cigarilose.

(2) Ovom Uredbom određuje se visina trošarine na e-tekućinu, grijani duhanski proizvod i novi duhanski proizvod.

Preuzimanje akta Europske unije

Članak 2.

Ovom Uredbom u hrvatsko zakonodavstvo preuzima se Direktiva Vijeća 2011/64/EU od 21. lipnja 2011. o strukturi i stopama trošarine koje se primjenjuju na prerađeni duhan (kodificirani tekst) (SL, L 176, 5. 7. 2011.).

Visina trošarina na cigarete

Članak 3.

Trošarina na cigarete iznosi:

1. specifična trošarina 59,10 eura za 1000 komada cigareta

2. proporcionalna trošarina 34 % od maloprodajne cijene.

Visina minimalne trošarine na cigarete

Članak 4.

Minimalna trošarina na cigarete iznosi 130,60 eura za 1000 komada cigareta i plaća se ako je iznos ukupne trošarine obračunate prema članku 3. ove Uredbe niži od iznosa propisanog ovim člankom.

Visina trošarine na sitno rezani duhan za savijanje cigareta, ostali duhan za pušenje, cigare i cigarilose

Članak 5.

Trošarina iznosi na:

1. sitno rezani duhan za savijanje cigareta 126,90 eura za jedan kilogram

2. ostali duhan za pušenje 126,90 eura za jedan kilogram

3. cigare 126,90 eura za 1000 komada

4. cigarilose 126,90 eura za 1000 komada.

Visina trošarine na duhanske proizvode

Članak 6.

Trošarina iznosi na:

1. e-tekućinu 0,25 eura za jedan mililitar

2. grijani duhanski proizvod 211,30 eura za jedan kilogram

3. novi duhanski proizvod 126,90 eura za jedan kilogram.

Članak 7.

Danom stupanja na snagu ove Uredbe prestaje važiti Uredba o visini trošarine na duhanske prerađevine i duhanske proizvode (»Narodne novine«, broj 95/25.).

Članak 8.

Ova Uredba objavit će se u »Narodnim novinama«, a stupa na snagu 1. siječnja 2026.

Klasa: 022-03/25-03/109

Urbroj: 50301-05/16-25-8

Zagreb, 30. prosinca 2025.

Predsjednik
 mr. sc. Andrej Plenković, v. r.
### NN 158/2025 (31.12.2025.), Zaključak o podržavanju donošenja Mjera aktivne politike zapošljavanja za 2026. godinu iz nadležnosti Hrvatskog zavoda za zapošljavanje

VLADA REPUBLIKE HRVATSKE

2395

Na temelju članka 1. i članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s člankom 36. Zakona o tržištu rada (»Narodne novine«, br. 118/18., 32/20., 18/22., 156/23. i 152/24.), Vlada Republike Hrvatske je na sjednici održanoj 30. prosinca 2025. donijela

ZAKLJUČAK

1. Vlada Republike Hrvatske podržava donošenje Mjera aktivne politike zapošljavanja za 2026. godinu koje provodi Hrvatski zavod za zapošljavanje u skladu s kretanjima na tržištu rada i potrebama gospodarstva.

2. Mjere aktivne politike zapošljavanja odgovorit će na izazove na tržištu rada i potrebe gospodarstva kroz osam intervencija koje obuhvaćaju: Potpore za zapošljavanje, Potpore za zapošljavanje osoba uključenih u Program Posao+, Potpore za pripravništvo i mlade, Potpore za usavršavanje, Potpore za samozapošljavanje, Obrazovanje i osposobljavanje, Javni rad i Potpore za očuvanje radnih mjesta.

3. Ovaj Zaključak objavit će se u »Narodnim novinama«.

Klasa: 022-03/25-07/440

Urbroj: 50301-04/36-25-5

Zagreb, 30. prosinca 2025.

Predsjednik
 mr. sc. Andrej Plenković, v. r.
### NN 158/2025 (31.12.2025.), Odluka o donošenju Akcijskog plana za provedbu Politike otvorenih podataka za razdoblje do kraja 2026. godine

VLADA REPUBLIKE HRVATSKE

2392

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 27. stavka 3. Zakona o pravu na pristup informacijama (»Narodne novine«, br. 25/13., 85/15. i 69/22.) i točke 6.1. Politike otvorenih podataka, klasa: 022-03/24-04/261, urbroj: 50301-04/12-25-8, od 27. svibnja 2025., Vlada Republike Hrvatske je na sjednici održanoj 30. prosinca 2025. donijela

ODLUKU

O DONOŠENJU AKCIJSKOG PLANA ZA PROVEDBU POLITIKE OTVORENIH PODATAKA ZA RAZDOBLJE DO KRAJA 2026. GODINE

I.

Donosi se Akcijski plan za provedbu Politike otvorenih podataka za razdoblje do kraja 2026. godine (u daljnjem tekstu: Akcijski plan).

Akcijski plan se nalazi u prilogu ove Odluke i objavljuje se na mrežnim stranicama Ministarstva pravosuđa, uprave i digitalne transformacije.

II.

Zadužuje se Koordinacija za provedbu Politike otvorenih podataka da redovito prati provedbu Akcijskog plana te da podnosi Godišnje izvješće o statusu provođenja Akcijskog plana i napretka vezanog za korištenje otvorenih podataka u Republici Hrvatskoj u okviru godišnjeg izvješća o radu i razvoju državne informacijske strukture.

III.

Zadužuje se Ministarstvo pravosuđa, uprave i digitalne trans­formacije da o donošenju ove Odluke izvijesti sva tijela uključena u provedbu Akcijskog plana.

IV.

Zadužuju se tijela uključena u provedbu Akcijskog plana da izvješćuju o provedbi aktivnosti Akcijskog plana iz svoga djelokruga.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/429

Urbroj: 50301-04/12-25-5

Zagreb, 30. prosinca 2025.

Predsjednik
 mr. sc. Andrej Plenković, v. r.
### NN 158/2025 (31.12.2025.), Odluka o izmjeni Odluke o osnovama za sklapanje ugovora o provođenju specifične zdravstvene zaštite

HRVATSKI ZAVOD ZA ZDRAVSTVENO OSIGURANJE

2400

Na osnovi članka 87. Zakona o obveznom zdravstvenom osiguranju (»Narodne novine« broj 80/13., 137/13.,98/19., 33/23. i 105/25.) te članka 31. točke 23. Statuta Hrvatskog zavoda za zdravstveno osiguranje (»Narodne novine« broj 74/25.) Upravno vijeće Hrvatskog zavoda za zdravstveno osiguranje, uz suglasnost ministra nadležnog za zdravstvo, na 39. sjednici održanoj 29. prosinca 2025. godine donijelo je

ODLUKU

O IZMJENI ODLUKE O OSNOVAMA ZA SKLAPANJE UGOVORA O PROVOĐENJU SPECIFIČNE ZDRAVSTVENE ZAŠTITE

Članak 1.

U Odluci o osnovama za sklapanje ugovora o provođenju specifične zdravstvene zaštite (»Narodne novine« broj 47/14, 157/14., 139/15., 28/16., 26/17., 132/17., 119/18., 32/19., 128/19., 22/20., 147/20., 119/21., 145/21., 156/22., 37/23., 58/23., 134/23., 25/24., 51/24.,77/24., 154/24., 16/25., i 116/25.) u članku 18. stavku 2. riječi: »za 2025. godinu« zamjenjuju se riječima: »za 2026. godinu«.

Članak 2.

Ova Odluka objavljuje se u »Narodnim novinama« i stupa na snagu 1. siječnja 2026. godine.

Klasa: 025-04/25-01/280

Urbroj: 338-01-01-25-01

Zagreb, 29. prosinca 2025.

Predsjednik
 Upravnog vijeća Hrvatskog zavoda
 za zdravstveno osiguranje
 Tomislav Dulibić, dipl. iur., v. r.
### NN 158/2025 (31.12.2025.), Odluka o izmjeni Odluke o naknadi za razvoj Komunalnog društva Vodovod i kanalizacija d.o.o., Rijeka

KD VODOVOD I KANALIZACIJA D.O.O.

2403

Na temelju članka 52. Zakona o financiranju vodnoga gospodarstva (»Narodne novine« 153/2009, 90/2011, 56/2013, 154/2014, 119/2015, 120/2016, 127/2017, 66/2019, 36/2024) i članka 23. stavak 1. podstavak 4. Zakona o vodnim uslugama (»Narodne novine« 66/2019), Skupština javnog isporučitelja vodnih usluga Komunalno društvo VODOVOD I KANALIZACIJA, društvo s ograničenom odgovornošću za vodoopskrbu i odvodnju na 9. sjednici održanoj 23. prosinca 2025. većinom glasova iz članka 24. stavak 2. i 3. Zakona o vodnim uslugama, donijela je

ODLUKU

O IZMJENI ODLUKE O NAKNADI ZA RAZVOJ

Članak 1.

U Odluci o naknadi za razvoj (»Narodne novine« 156/2022, 157/2023, 75/2024 i 5/2025) u članku 7. stavku 2. riječi »za 2025. godinu« zamjenjuju se riječima »za razdoblje od 2025. do 2028. godine«.

Članak 2.

U članku 9. stavku 2. riječi »za 2025. godinu« zamjenjuju se riječima »za razdoblje od 2025. do 2028. godine«.

Članak 3.

Ova Odluka važi do 30. lipnja 2026.

Ova Odluka stupa na snagu prvog dana u mjesecu nakon mjeseca u kojem je objavljena u »Narodnim novinama«.

Rijeka, 23. prosinca 2025.

Predsjednica Skupštine
 Iva Rinčić, v. r.
### NN 158/2025 (31.12.2025.), Odluka o proširenju primjene Izmjena i dopuna Kolektivnog ugovora za pomorce na brodovima koji obavljaju prijevoz u linijskom obalnom pomorskom prometu (od 29. lipnja 2023.) – prve izmjene i dopune

Ministarstvo rada, mirovinskoga sustava, obitelji i socijalne politike

2397

Na temelju članka 203. stavka 1. Zakona o radu (»Narodne novine«, broj 93/14, 127/17, 98/19, 151/22, 46/23 i 64/23 – Odluka Ustavnog suda) ministar nadležan za rad donosi

ODLUKU

O PROŠIRENJU PRIMJENE IZMJENA I DOPUNA KOLEKTIVNOG UGOVORA ZA POMORCE NA BRODOVIMA KOJI OBAVLJAJU PRIJEVOZ U LINIJSKOM OBALNOM POMORSKOM PROMETU (OD 29. LIPNJA 2023.) – PRVE IZMJENE I DOPUNE

I.

Primjena Izmjena i dopuna Kolektivnog ugovora za pomorce na brodovima koji obavljaju prijevoz u linijskom obalnom pomorskom prometu (od 29. lipnja 2023.) – prve izmjene i dopune (»Narodne novine« broj 133/25) zaključenih dana 5. rujna 2025. proširuje se na sve poslodavce i radnike u Republici Hrvatskoj u djelatnosti prijevoza i skladištenje područje H, odjeljak 50, skupina 50.1 Pomorski i obalni prijevoz putnika i skupina 50.2 Pomorski i obalni prijevoz robe Nacionalne klasifikacije djelatnosti 2025. – NKD 2025. (»Narodne novine«, broj 47/24).

II.

Ova Odluka stupa na snagu 1. siječnja 2026. i objavit će se u »Narodnim novinama«.

Klasa: 152-01/25-01/08

Urbroj: 524-03-02-01/4-25-5

Zagreb, 9. prosinca 2025.

Ministar
 Marin Piletić, v. r.
### NN 158/2025 (31.12.2025.), Odluka o izmjeni Odluke o imenovanju predsjednika i članova Vijeća za praćenje i unaprjeđenje sustava plaća u državnoj službi i javnim službama

VLADA REPUBLIKE HRVATSKE

2394

Na temelju članka 31. stavka 3. Zakona o plaćama u državnoj službi i javnim službama (»Narodne novine«, broj 155/23.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Repub­like Hrvatske je na sjednici održanoj 30. prosinca 2025. donijela

ODLUKU

O IZMJENI ODLUKE O IMENOVANJU PREDSJEDNIKA I ČLANOVA VIJEĆA ZA PRAĆENJE I UNAPRJEĐENJE SUSTAVA PLAĆA U DRŽAVNOJ SLUŽBI I JAVNIM SLUŽBAMA

I.

U Odluci o imenovanju predsjednika i članova Vijeća za praćenje i unaprjeđenje sustava plaća u državnoj službi i javnim službama (»Narodne novine«, br. 19/24., 126/24., 137/24. i 65/25.) u točki III. stavku 2. točka 13. mijenja se i glasi:

»13. Kristina Radić Sudar, predstavnica Matice hrvatskih sindikata.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/585

Urbroj: 50301-15/07-25-2

Zagreb, 30. prosinca 2025.

Predsjednik
 mr. sc. Andrej Plenković, v. r.
### NN 158/2025 (31.12.2025.), Odluka o izmjeni Odluke o naknadi za razvoj Komunalnog društva Vodovod i kanalizacija d.o.o., Rijeka kao pravnog slijednika pripojenog društva Liburnijske vode d.o.o.

KD Vodovod i kanalizacija d.o.o.

2402

Na temelju članka 52. Zakona o financiranju vodnoga gospodarstva (»Narodne novine« 153/2009, 90/2011, 56/2013, 154/2014, 119/2015, 120/2016, 127/2017, 66/2019, 36/2024) i članka 23. stavak 1. podstavak 4. Zakona o vodnim uslugama („Narodne novine“ 66/2019), Skupština javnog isporučitelja vodnih usluga Komunalno društvo VODOVOD I KANALIZACIJA, društvo s ograničenom odgovornošću za vodoopskrbu i odvodnju, kao pravnog slijednika pripojenog društva LIBURNIJSKE VODE, društvo s ograničenom odgovornošću za obavljanje vodnih usluga, na 9. sjednici održanoj 23. prosinca 2025. većinom glasova iz članka 24. stavak 2. i 3. Zakona o vodnim uslugama, donijela je

ODLUKU

O IZMJENI ODLUKE O NAKNADI ZA RAZVOJ

Članak 1.

U Odluci o naknadi za razvoj (»Narodne novine« broj 75/2022 i 153/2024) članak 1. mijenja se i glasi:

»Na području pružanja vodnih usluga KD VODOVOD I KANALIZACIJA d.o.o., Podružnica Liburnijske vode (u daljnjem tekstu: javni isporučitelj vodnih usluga) koje čine područja: Grad Opatija, Općina Matulji, Općina Mošćenička Draga i Općina Lovran plaća se naknada za razvoj.«

Članak 2.

U članku 7. stavku 1. riječi »za 2025. godinu« zamjenjuju se riječima »za razdoblje od 2025. do 2028. godine«.

Članak 3.

Ova Odluka važi do 30. lipnja 2026.

Ova Odluka stupa na snagu prvog dana u mjesecu nakon mjeseca u kojem je objavljena u »Narodnim novinama«.

Rijeka, 23. prosinca 2025.

Predsjednica Skupštine
 Iva Rinčić, v. r.
### NN 1/2026 (2.1.2026.), Prosječne ponderirane kamatne stope na stanja stambenih potrošačkih i ostalih potrošačkih kredita

Hrvatska narodna banka

5

Na temelju članka 11.b stavka 3. i članka 11.c stavka 3. Zakona o potrošačkom kreditiranju (»Narodne novine«, br. 75/2009., 112/2012., 143/2013., 147/2013., 9/2015., 78/2015., 102/2015., 52/2016., 128/2022. i 156/2023.), članka 25. stavka 3. Zakona o stambenom potrošačkom kreditiranju (»Narodne novine«, br. 101/2017., 128/2022. i 156/2023.) i članka 63. Zakona o Hrvatskoj narodnoj banci (»Narodne novine« br. 75/2008., 54/2013. i 47/2020.) Hrvatska narodna banka objavljuje

PROSJEČNE PONDERIRANE KAMATNE STOPE

NA STANJA STAMBENIH POTROŠAČKIH I OSTALIH POTROŠAČKIH KREDITA

1. Prosječna ponderirana kamatna stopa na stanja stambenih potrošačkih kredita odobrenih u Republici Hrvatskoj s ugovorenom promjenjivom kamatnom stopom u eurima na dan 31. listopada 2025. iznosi 2,90 %.

2. Prosječna ponderirana kamatna stopa na stanja stambenih potrošačkih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima i u eurima s valutnom klauzulom u švicarskim francima na dan 31. listopada 2025. iznosi 2,71 %.

3. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom (osim stambenih) u eurima na dan 31. listopada 2025. iznosi 5,49 %.

4. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom (osim stambenih) u švicarskim francima i u eurima s valutnom klauzulom u švicarskim francima na dan 31. listopada 2025. iznosi 4,45 %.

O. br.: 457-091/12-25/BV

Zagreb, 17. prosinca 2025.

Guverner
 Boris Vujčić, v. r.
### NN 1/2026 (2.1.2026.), Pravilnik o izmjeni Pravilnika o načinu uporabe sredstava prisile ovlaštenih carinskih službenika Ministarstva financija, Carinske uprave

MINISTARSTVO FINANCIJA

3

Na temelju članka 55. stavka 6. Zakona o carinskoj službi (»Narodne novine«, br. 68/13., 30/14., 115/16., 39/19., 98/19., 155/23. i 36/24.), ministar financija donosi

PRAVILNIK

O IZMJENI PRAVILNIKA O NAČINU UPORABE SREDSTAVA PRISILE OVLAŠTENIH CARINSKIH SLUŽBENIKA MINISTARSTVA FINANCIJA, CARINSKE UPRAVE

Članak 1.

U Pravilniku o načinu uporabe sredstava prisile ovlaštenih carinskih službenika Ministarstva financija, Carinske uprave (»Narodne novine«, broj 134/13.) u članku 11. riječ: »kratko« briše se.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/24-01/40

Urbroj: 513-02-1972/5-24-3

Zagreb, 25. studenoga 2025.

Potpredsjednik
 Vlade Republike Hrvatske
 i ministar financija
 dr. sc. Marko Primorac, v. r.
### NN 2/2026 (7.1.2026.), Ispravak Pravilnika o izmjenama i dopuni Pravilnika o visini godišnje naknade za uporabu javnih cesta što se plaća pri registraciji motornih i priključnih vozila

NARODNE NOVINE

8

Nakon usporedbe s izvornim tekstom Pravilnika o izmjenama i dopuni Pravilnika o visini godišnje naknade za uporabu javnih cesta što se plaća pri registraciji motornih i priključnih vozila objavljenog u »Narodnim novinama« broj 155 od 23. prosinca 2025. utvrđena je tiskarska pogreška te se daje

ISPRAVAK PRAVILNIKA

O IZMJENAMA I DOPUNI PRAVILNIKA O VISINI GODIŠNJE NAKNADE ZA UPORABU JAVNIH CESTA ŠTO SE PLAĆA PRI REGISTRACIJI MOTORNIH I PRIKLJUČNIH VOZILA

U Pravilniku o izmjenama i dopuni Pravilnika o visini godišnje naknade za uporabu javnih cesta što se plaća pri registraciji motornih i priključnih vozila (»Narodne novine« broj 155/25) u članku 2. kojim se mijenja članak 4. Pravilnika o visini godišnje naknade za uporabu javnih cesta što se plaća pri registraciji motornih i priključnih vozila (»Narodne novine« broj 96/15 i 98/15) u tablici pod rednim brojem 4. vrsta vozila AUTOBUS (M2, M3), kriterij za izračun naknade četiri osovine, iza oznake NDM > 32 000 kg, korektivni koeficijent 25,60 nedostaje red rednog broja 5. s naslovom koji glasi: »TERETNI AUTOMOBIL (N1)«.

Urbroj: 50501-10/1-26-01
 Zagreb, 7. siječnja 2026.

Glavna urednica
 Zdenka Pogarčić, v. r.
### NN 3/2026 (9.1.2026.), Pravilnik o izmjeni Pravilnika o ribolovu plavoperajne tune (Thunnus thynnus) udičarskim alatima i uvjetima i kriterijima za ostvarivanje prava na dodjelu individualne udičarske kvote

Ministarstvo poljoprivrede, šumarstva i ribarstva

12

Na temelju članka 12. stavka 1. točaka 7. i 9. i članka 13. stavaka 2. i 6. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.) ministar poljoprivrede, šumarstva i ribarstva donosi

PRAVILNIK

O IZMJENI PRAVILNIKA O RIBOLOVU PLAVOPERAJNE TUNE (Thunnus thynnus) UDIČARSKIM ALATIMA I UVJETIMA I KRITERIJIMA ZA OSTVARIVANJE PRAVA NA DODJELU INDIVIDUALNE UDIČARSKE KVOTE

Članak 1.

U Pravilniku o ribolovu plavoperajne tune (Thunnus thynnus) udičarskim alatima i uvjetima i kriterijima za ostvarivanje prava na dodjelu individualne udičarske kvote (»Narodne novine«, br. 20/19., 77/19., 147/20., 116/21., 53/22., 143/23. i 3/25.) članak 6. mijenja se i glasi:

»(1) Naknadu za individualnu kvotu vlasnik plovila dužan je uplatiti u državni proračun najkasnije do 15. siječnja sljedeće godine.

(2) Iznos naknade za individualnu kvotu iznosi 0,10 EUR po kilogramu dodijeljene individualne kvote.

(3) Naknada iz stavka 1. ovoga članka uplaćuje se u korist državnog proračuna:

– primatelj: Državni proračun Republike Hrvatske

– broj računa primatelja/IBAN: HR1210010051863000160

– model: HR65

– poziv na broj odobrenja: 7005-167-1079-11

– opis plaćanja: registarska oznaka broda – naknada za ribolov tune u 202\_. godini.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/19-01/20

Urbroj: 525-12/717-26-25

Zagreb, 5 siječnja 2026.

Potpredsjednik Vlade
 i ministar
 David Vlajčić, v. r.
### NN 3/2026 (9.1.2026.), Uredba o izmjenama i dopuni Uredbe o načinu izračuna i visini sredstava za uzdržavanje državljanina treće zemlje u Republici Hrvatskoj

Vlada Republike Hrvatske

10

Na temelju članka 59. stavka 5., članka 72. stavka 7., članka 73. stavka 9., članka 153. stavka 5. i članka 161. stavka 7. Zakona o strancima (»Narodne novine«, br. 133/20., 114/22., 151/22. i 40/25.), Vlada Republike Hrvatske je na sjednici održanoj 8. siječnja 2026. donijela

UREDBU

O IZMJENAMA I DOPUNI UREDBE O NAČINU IZRAČUNA I VISINI SREDSTAVA ZA UZDRŽAVANJE DRŽAVLJANINA TREĆE ZEMLJE U REPUBLICI HRVATSKOJ

Članak 1.

U Uredbi o načinu izračuna i visini sredstava za uzdržavanje državljanina treće zemlje u Republici Hrvatskoj (»Narodne novine«, broj 14/21.), u članku 1. stavku 1. podstavku 4. riječi: »odobreno dugotrajno boravište« zamjenjuju se riječima: »odobren dugotrajni boravak«.

Podstavak 5. mijenja se i glasi:

» – dugotrajnog boravka«.

U stavku 3. podstavak 2. mijenja se i glasi:

»Direktivom Vijeća 2003/109/EZ od 25. studenoga 2003. o statusu državljana trećih zemalja s dugotrajnim boravkom (SL L 16, 23. 1. 2004.)«.

Članak 2.

U članku 2. stavak 1. mijenja se i glasi:

»(1) Za ispunjenje uvjeta iz članka 59. stavka 1. točke 3., članka 72. stavka 1., članka 73. stavka 1., članka 153. stavka 1. točke 2., članka 161. stavka 2. točke 3. i članka 162. stavka 2. točke 4. Zakona o strancima, državljanin treće zemlje mora mjesečno imati osigurana sredstva za uzdržavanje u visini od najmanje 57 % prosječne mjesečne neto isplaćene plaće u prošloj godini.«.

Iza stavka 3. dodaje se stavak 4. koji glasi:

»(4) Iznimno od stavka 1. ovoga članka državljanin treće zemlje koji podnosi zahtjev za odobrenje privremenog boravka u druge svrhe mora mjesečno imati osigurana sredstva za uzdržavanje u visini od 60 % prosječne mjesečne neto isplaćene plaće u prošloj godini.«.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/25-03/81

Urbroj: 50301-04/36-26-5

Zagreb, 8. siječnja 2026.

Predsjednik
 mr. sc. Andrej Plenković, v. r.
### NN 3/2026 (9.1.2026.), Odluka o dodjeli odlikovanja Reda hrvatskog pletera Loganu K. Howlettu

PREDSJEDNIK REPUBLIKE HRVATSKE

9

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobite zasluge u promicanju i očuvanju kulture, jezika i identiteta hrvatske dijaspore, te izniman doprinos razvijanju dobrih i prijateljskih odnosa između Republike Hrvatske i Zapadne Australije, odlikuje se

LOGAN K. HOWLETT.

Klasa: 060-03/25-17/21

Urbroj: 71-05-01/4-25-01

Zagreb, 12. prosinca 2025.

Predsjednik
 Republike Hrvatske
 Zoran Milanović, v. r.
### NN 4/2026 (14.1.2026.), Odluka o početnoj visini prosječne najamnine

Ministarstvo prostornoga uređenja, graditeljstva i državne imovine

21

Na temelju članka 18. stavka 3. i članka 30. stavka 3. Zakona o načinu izvršenja presuda Europskog suda za ljudska prava u skupini predmeta Statileo protiv Hrvatske (broj zahtjeva: 12027/10 i dr.) i Odluke Ustavnog suda Republike Hrvatske broj: U-I-3242/2018 i dr., ministar prostornoga uređenja, graditeljstva i državne imovine objavljuje

ODLUKU

I.

Početna visina prosječne najamnine za primjenu članka 18. stavka 3. Zakona o načinu izvršenja presuda Europskog suda za ljudska prava u skupini predmeta Statileo protiv Hrvatske (broj zahtjeva: 12027/10 i dr.) i Odluke Ustavnog suda Republike Hrvatske broj: U-I-3242/2018 i dr. utvrđuje se u iznosu od 7,725 eura po m² površine stana.

II.

Početna visina najamnine za primjenu članka 30. stavka 3. Zakona o načinu izvršenja presuda Europskog suda za ljudska prava u skupini predmeta Statileo protiv Hrvatske (broj zahtjeva: 12027/10 i dr.) i Odluke Ustavnog suda Republike Hrvatske broj: U-I-3242/2018 i dr. utvrđuje se u iznosu od 2,06 eura po m² površine stana.

III

Početna visina prosječne najamnine iz točke I. dobivena je uvećanjem početne visine prosječne najamnine (od 7,50 eura) sa stopom inflacije (indeks potrošačkih cijena za razdoblje 1. siječnja 2024. – 31. prosinca 2024.) koju objavljuje Državni zavod za statistiku a koja za referentno razdoblje iznosi 3,0 %.

IV.

Početna visina najamnine iz točke II. dobivena je uvećanjem početne visine najamnine (od 2,00 eura) sa stopom inflacije (indeks potrošačkih cijena za razdoblje 1. siječnja 2024. – 31. prosinca 2024.) koju objavljuje Državni zavod za statistiku, a koja za referentno razdoblje iznosi 3,0 %.

V.

Početna visina prosječne najamnine iz točke I. i početna visina najamnine iz točke II. primjenjuju se od 1. siječnja 2026. godine.

Klasa: 023-01/23-01/105
 Urbroj: 531-14-3-25-130
 Zagreb, 16. prosinca 2025.

Potpredsjednik Vlade
 i ministar
 Branko Bačić, v. r.
### NN 4/2026 (14.1.2026.), Ispravak Pravilnika o mjerilima i postupcima za ocjenu zdravstvene sposobnosti novaka i ročnika

NARODNE NOVINE

25

Nakon usporedbe s izvornim tekstom Pravilnika o mjerilima i postupcima za ocjenu zdravstvene sposobnosti novaka i ročnika objavljenog u »Narodnim novinama« broj 155 od 23. prosinca 2025. utvrđena je tiskarska pogreška te se daje

ISPRAVAK PRAVILNIKA

O MJERILIMA I POSTUPCIMA ZA OCJENU ZDRAVSTVENE SPOSOBNOSTI NOVAKA I ROČNIKA

U Pravilniku o mjerilima i postupcima za ocjenu zdravstvene sposobnosti novaka i ročnika (»Narodne novine« broj 155/2025) pogrešno je objavljen Prilog 3. koji ispravno glasi:

PRILOG 3.

![](/files/_web/sluzbeni-dio/2026/134485/images/10001.jpg)

Urbroj: 50501-10/1-26-01

Zagreb, 9. siječnja 2026.

Glavna urednica
 Zdenka Pogarčić, v. r.
### NN 4/2026 (14.1.2026.), Rješenje o razrješenju i imenovanju predsjednice i članova Upravnog vijeća Nacionalnog centra za vanjsko vrednovanje obrazovanja

VLADA REPUBLIKE HRVATSKE

15

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 10. stavka 4. Zakona o Nacionalnom centru za vanjsko vrednovanje obrazovanja (»Narodne novine«, br. 151/04., 116/21. i 40/25.), Vlada Republike Hrvatske je na sjednici održanoj 8. siječnja 2026. donijela

RJEŠENJE

O RAZRJEŠENJU I IMENOVANJU PREDSJEDNICE I ČLANOVA UPRAVNOG VIJEĆA NACIONALNOG CENTRA ZA VANJSKO VREDNOVANJE OBRAZOVANJA

1. Razrješuje se dr. sc. JASNA KUDEK MIROŠEVIĆ dužnosti predsjednice Upravnog vijeća Nacionalnog centra za vanjsko vrednovanje obrazovanja, s danom 12. siječnja 2026., zbog isteka mandata.

Razrješuju se dužnosti članovi Upravnog vijeća Nacionalnog centra za vanjsko vrednovanje obrazovanja, s danom 12. siječnja 2026., zbog isteka mandata:

– dr. sc. ŽELJKO JOZIĆ

– ANTONIJA MIROSAVLJEVIĆ

– SUZANA HITREC

– ZLATKO STIĆ

– IVANA BAŠIĆ.

2. Imenuje se dr. sc. JASNA KUDEK MIROŠEVIĆ predsjednicom Upravnog vijeća Nacionalnog centra za vanjsko vrednovanje obrazovanja, s danom 13. siječnja 2026.

Za članove Upravnog vijeća Nacionalnog centra za vanjsko vrednovanje obrazovanja, s danom 13. siječnja 2026., imenuju se:

– dr. sc. ŽELJKO JOZIĆ

– ANTONIJA MIROSAVLJEVIĆ

– LJILJANA KLINGER

– ZLATKO STIĆ

– IVANA BAŠIĆ.

Klasa: 080-02/25-01/109

Urbroj: 50301-15/07-26-2

Zagreb, 8. siječnja 2026.

Predsjednik
 mr. sc. Andrej Plenković, v. r.
### NN 4/2026 (14.1.2026.), Rješenje o razrješenju i imenovanju člana i zamjenika člana Stožera za provedbu Plana intervencija kod iznenadnih onečišćenja mora

VLADA REPUBLIKE HRVATSKE

16

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i točke 11. Plana intervencija kod iznenadnih onečišćenja mora (»Narodne novine«, br. 92/08. i 80/13.), Vlada Republike Hrvatske je na sjednici održanoj 8. siječnja 2026. donijela

RJEŠENJE

O RAZRJEŠENJU I IMENOVANJU ČLANA I ZAMJENIKA ČLANA STOŽERA ZA PROVEDBU PLANA INTERVENCIJA KOD IZNENADNIH ONEČIŠĆENJA MORA

1. Razrješuje se DARKO MAJSTOROVIĆ dužnosti člana Stožera za provedbu Plana intervencija kod iznenadnih onečišćenja mora, na koju je imenovan kao predstavnik tijela državne uprave nadležnog za zaštitu i spašavanje.

Razrješuje se DAVOR SPEVEC dužnosti zamjenika člana Stožera za provedbu Plana intervencija kod iznenadnih onečišćenja mora, na koju je imenovan kao predstavnik tijela državne uprave nadležnog za zaštitu i spašavanje.

2. Imenuje se DAVOR SPEVEC članom Stožera za provedbu Plana intervencija kod iznenadnih onečišćenja mora, kao predstavnik tijela državne uprave nadležnog za zaštitu i spašavanje.

Imenuje se SRĐAN KUŠĆEVIĆ zamjenikom člana Stožera za provedbu Plana intervencija kod iznenadnih onečišćenja mora, kao predstavnik tijela državne uprave nadležnog za zaštitu i spašavanje.

Klasa: 080-02/25-03/144

Urbroj: 50301-15/28-26-2

Zagreb, 8. siječnja 2026.

Predsjednik
 mr. sc. Andrej Plenković, v. r.
### NN 4/2026 (14.1.2026.), Rješenje o imenovanju ravnateljice Hrvatskog zavoda za norme

VLADA REPUBLIKE HRVATSKE

14

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 9. stavka 1. Uredbe o osnivanju Hrvatskog zavoda za norme (»Narodne novine«, br. 154/04., 44/05., 30/10., 34/12., 79/12. i 80/13.) i članka 35. stavaka 1. i 2. Statuta Hrvatskog zavoda za norme, Vlada Republike Hrvatske je na sjednici održanoj 8. siječnja 2026. donijela

RJEŠENJE

O IMENOVANJU RAVNATELJICE HRVATSKOG ZAVODA ZA NORME

Imenuje se dr. sc. ANA-MARIJA BOLJANOVIĆ ravnateljicom Hrvatskog zavoda za norme, s danom 9. siječnja 2026.

Klasa: UP/I 080-02/25-01/253

Urbroj: 50301-15/28-26-2

Zagreb, 8. siječnja 2026.

Predsjednik
 mr. sc. Andrej Plenković, v. r.
### NN 4/2026 (14.1.2026.), Rješenje o razrješenju dužnosti vršitelja dužnosti ravnatelja Hrvatskog zavoda za norme

Vlada Republike Hrvatske

13

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 9. stavka 1. Uredbe o osnivanju Hrvatskog zavoda za norme (»Narodne novine«, br. 154/04., 44/05., 30/10., 34/12., 79/12. i 80/13.), a u vezi sa člankom 38. stavkom 2. i člankom 43. stavkom 2. Zakona o ustanovama (»Narodne novine«, br. 76/93., 29/97. – ispravak, 47/99. – ispravak, 35/08., 127/19. i 151/22.), Vlada Republike Hrvatske je na sjednici održanoj 8. siječnja 2026. donijela

RJEŠENJE

O RAZRJEŠENJU DUŽNOSTI VRŠITELJA DUŽNOSTI RAVNATELJA HRVATSKOG ZAVODA ZA NORME

Razrješuje se IGOR BOŽIČEVIĆ dužnosti vršitelja dužnosti ravnatelja Hrvatskog zavoda za norme.

Klasa: UP/I 080-02/25-02/103

Urbroj: 50301-15/28-26-3

Zagreb, 8. siječnja 2026.

Predsjednik
 mr. sc. Andrej Plenković, v. r.
### NN 4/2026 (14.1.2026.), Rješenje o razrješenju glavne ravnateljice Državnog zavoda za statistiku

VLADA REPUBLIKE HRVATSKE

17

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 13. stavka 1. Zakona o službenoj statistici (»Narodne novine«, br. 25/20., 155/23. i 124/25. – ispravak), Vlada Republike Hrvatske je na sjednici održanoj 8. siječnja 2026. donijela

RJEŠENJE

O RAZRJEŠENJU GLAVNE RAVNATELJICE DRŽAVNOG ZAVODA ZA STATISTIKU

Razrješuje se LIDIJA BRKOVIĆ položaja glavne ravnateljice Državnog zavoda za statistiku, s danom 14. siječnja 2026., zbog isteka mandata.

Klasa: UP/I 080-02/26-02/01

Urbroj: 50301-15/28-26-1

Zagreb, 8. siječnja 2026.

Predsjednik
 mr. sc. Andrej Plenković, v. r.
### NN 5/2026 (15.1.2026.), Odluka o nastavku korištenja dijela prostora Nacionalne i sveučilišne knjižnice u Zagrebu za potrebe Vlade Republike Hrvatske i drugih državnih tijela

VLADA REPUBLIKE HRVATSKE

31

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s člankom 23. Zakona o knjižnicama i knjižničnoj djelatnosti (»Narodne novine« br. 17/19., 98/19., 114/22. i 36/24.), Vlada Republike Hrvatske je na sjednici održanoj 14. siječnja 2026. donijela

ODLUKU

O NASTAVKU KORIŠTENJA DIJELA PROSTORA NACIONALNE I SVEUČILIŠNE KNJIŽNICE U ZAGREBU ZA POTREBE VLADE REPUBLIKE HRVATSKE I DRUGIH DRŽAVNIH TIJELA

I.

Vlada Republike Hrvatske osigurala je sredstva i realizaciju projekta izgradnje dijela Nacionalne i sveučilišne knjižnice u Zagrebu (7.200 m² koji je pretežito bio u rohbau stanju sve od otvaranja Nacionalne i sveučilišne knjižnice u Zagrebu 1995. godine). Prostor je korišten kao jedan od središnjih prostora za provedbu aktivnosti Predsjedanja Republike Hrvatske Vijećem Europske unije 2020., a i nakon toga, posebice za vrijeme pandemije COVID-19, nastavljeno je korištenje za održavanje sjednica Vlade Republike Hrvatske, sastanaka, konferencija i drugih događanja u organizaciji tijela državne uprave i drugih državnih tijela. Vlada Republike Hrvatske nastavit će koristiti ovaj prostor u istu svrhu.

II.

Prostorom iz točke I. ove Odluke nastavlja upravljati Nacionalna i sveučilišna knjižnica u Zagrebu.

III.

Način korištenja prostora iz točke I. ove Odluke te međusobna prava i obveze uredit će se sporazumom koji će sklopiti Nacionalna i sveučilišna knjižnica u Zagrebu i Glavno tajništvo Vlade Republike Hrvatske.

Prema potrebi i mogućnostima te u skladu sa sporazumom iz stavka 1. ove točke Nacionalna i sveučilišna knjižnica u Zagrebu prostor može davati na korištenje u kulturne, znanstvene i obrazovne svrhe državnim tijelima bez naknade ili drugim subjektima uz naknadu.

IV.

Danom stupanja na snagu ove Odluke stavlja se izvan snage Odluka o utvrđivanju Nacionalne i sveučilišne knjižnice u Zagrebu jednim od središnjih prostora za provedbu aktivnosti Predsjedanja Republike Hrvatske Vijećem Europske unije 2020. u Republici Hrvatskoj (»Narodne novine«, br. 60/18. i 77/20.).

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/26-04/03
 Urbroj: 50301-04/36-26-8
 Zagreb, 14. siječnja 2026.

Predsjednik
 mr. sc. Andrej Plenković, v. r.
### NN 5/2026 (15.1.2026.), Odluka o osnovici za izračun iznosa zajamčene minimalne naknade za 2026. godinu

Vlada Republike Hrvatske

26

Na temelju članka 22. stavka 1. Zakona o socijalnoj skrbi (»Narodne novine«, br. 18/22., 46/22., 119/22., 71/23., 156/23. i 61/25.), Vlada Republike Hrvatske je na sjednici održanoj 14. siječnja 2026. donijela

ODLUKU

O OSNOVICI ZA IZRAČUN IZNOSA ZAJAMČENE MINIMALNE NAKNADE ZA 2026. GODINU

I.

Osnovica na temelju koje se izračunava iznos zajamčene minimalne naknade za 2026. godinu iznosi 170,00 eura.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/25-04/571
 Urbroj: 50301-04/12-26-5
 Zagreb, 14. siječnja 2026.

Predsjednik
 mr. sc. Andrej Plenković, v. r.
### NN 5/2026 (15.1.2026.), Odluka o osnovici za izračun iznosa drugih naknada u sustavu socijalne skrbi

VLADA REPUBLIKE HRVATSKE

27

Na temelju članka 22. stavka 2. Zakona o socijalnoj skrbi (»Narodne novine«, br. 18/22., 46/22., 119/22., 71/23., 156/23. i 61/25.), Vlada Republike Hrvatske je na sjednici održanoj 14. siječnja 2026. donijela

ODLUKU

O OSNOVICI ZA IZRAČUN IZNOSA DRUGIH NAKNADA U SUSTAVU SOCIJALNE SKRBI

I.

Osnovica na temelju koje se izračunava iznos drugih naknada u sustavu socijalne skrbi iznosi 80,00 eura.

II.

Danom stupanja na snagu ove Odluke prestaje važiti Odluka o osnovici za izračun drugih naknada u sustavu socijalne skrbi (»Narodne novine«, broj 151/24.).

III.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/26-04/05
 Urbroj: 50301-04/12-26-2
 Zagreb, 14. siječnja 2026.

Predsjednik
 mr. sc. Andrej Plenković, v. r.
### NN 5/2026 (15.1.2026.), Odluka o osnovici za izračun iznosa naknade za rad udomitelja i iznosa opskrbnine za 2026. godinu

VLADA REPUBLIKE HRVATSKE

28

Na temelju članka 28. stavka 1. Zakona o udomiteljstvu (»Narodne novine«, br. 115/18. i 18/22.), Vlada Republike Hrvatske je na sjednici održanoj 14. siječnja 2026. donijela

ODLUKU

O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE ZA 2026. GODINU

I.

Osnovica na temelju koje se izračunava iznos naknade za rad udomitelja i iznos opskrbnine za 2026. godinu iznosi 95,00 eura.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/25-04/571

Urbroj: 50301-04/12-26-6

Zagreb, 14. siječnja 2026.

Predsjednik
 mr. sc. Andrej Plenković, v. r.
### NN 6/2026 (16.1.2026.), Odluka o mirovinskom društvu koje je za svaku kategoriju obveznih mirovinskih fondova ostvarilo najveći prinos prilagođen riziku u 2025. godini

HRVATSKA AGENCIJA ZA NADZOR FINANCIJSKIH USLUGA

37

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) te primjenom odredbe članka 91. stavka 9. Zakona o obveznim mirovinskim fondovima (»Narodne novine« br. 19/14, 93/15, 64/18, 115/18, 58/20 i 156/23) i članka 2. stavka 2. Pravilnika o postupanju Središnjeg registra osiguranika i mirovinskih društava prema članovima obveznih mirovinskih fondova (»Narodne novine« br. 60/14, 135/15, 86/18, 91/19 i 152/24), Hrvatska agencija za nadzor financijskih usluga na sjednici Upravnog vijeća održanoj 12. siječnja 2026. godine donosi

ODLUKU

O MIROVINSKOM DRUŠTVU KOJE JE ZA SVAKU KATEGORIJU OBVEZNIH MIROVINSKIH FONDOVA OSTVARILO NAJVEĆI PRINOS PRILAGOĐEN RIZIKU U 2025. GODINI

Članak 1.

Najveći godišnji prinos u zadnje tri godine prilagođen riziku, za mirovinski fond kategorije A, ostvarilo je PBZ CROATIA OSIGURANJE d.d. za upravljanje obveznim mirovinskim fondovima, Zagreb, Radnička cesta 44, OIB: 20455535575.

Članak 2.

Najveći godišnji prinos u zadnje tri godine prilagođen riziku, za mirovinski fond kategorije B, ostvarilo je ERSTE d.o.o. – za upravljanje obveznim i dobrovoljnim mirovinskim fondovima, Zagreb, Ulica Ivana Lučića 2A, OIB: 49659289650.

Članak 3.

Najveći godišnji prinos u zadnje tri godine prilagođen riziku, za mirovinski fond kategorije C, ostvarilo je Raiffeisen društvo za upravljanje obveznim i dobrovoljnim mirovinskim fondovima d.d., Zagreb, Petrinjska ulica 59, OIB: 14148900600.

Članak 4.

Svakom mirovinskom društvu će se od 1. veljače 2026. do 31. siječnja 2027. godine raspoređivati po 1/5 osiguranika koji u roku od mjesec dana od uspostavljanja obveznog mirovinskog osiguranja samostalno ne odaberu obvezni mirovinski fond, dok će se preostala 1/5 osiguranika dodatno raspoređivati mirovinskom društvu iz članaka 1. – 3. ove Odluke.

Članak 5.

Ova Odluka stupa na snagu prvoga dana od dana objave u »Narodnim novinama«.

Klasa: 011-01/26-03/01

Urbroj: 326-01-40-41-26-2

Zagreb, 12. siječnja 2026.

Predsjednik
 Upravnog vijeća
 dr. sc. Ante Žigman, v. r.
### NN 6/2026 (16.1.2026.), Indeks potrošačkih cijena u prosincu 2025.

Državni zavod za statistiku

35

Državni zavod za statistiku objavljuje

INDEKS

POTROŠAČKIH CIJENA U PROSINCU 2025.

Indeks potrošačkih cijena u prosincu 2025. u odnosu na studeni 2025. iznosi 99,6.

Klasa: 956-03/26-01/1

Urbroj: 555-01-04-06-01-26-2

Zagreb, 15. siječnja 2026.

Ovlaštena za obavljanje poslova glavnog ravnatelja
 Lidija Brković, v. r.
### NN 6/2026 (16.1.2026.), Odluka o imenovanju predsjednice i članova Komisije za odnose s vjerskim zajednicama

Vlada Republike Hrvatske

33

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 2. Uredbe o osnivanju Komisije za odnose s vjerskim zajednicama i Ureda Komisije za odnose s vjerskim zajednicama (»Narodne novine«, br. 126/13. i 145/13.), Vlada Republike Hrvatske je na sjednici održanoj 14. siječnja 2026. donijela

ODLUKU

O IMENOVANJU PREDSJEDNICE I ČLANOVA KOMISIJE ZA ODNOSE S VJERSKIM ZAJEDNICAMA

I.

Imenuje se dr. sc. NINA OBULJEN KORŽINEK, ministrica kulture i medija, predsjednicom Komisije za odnose s vjerskim zajednicama.

II.

Za članove Komisije za odnose s vjerskim zajednicama, imenuju se:

– dr. sc. MARKO PRIMORAC, potpredsjednik Vlade Republike Hrvatske i ministar financija

– dr. sc. GORDAN GRLIĆ RADMAN, ministar vanjskih i europskih poslova

– DAMIR HABIJAN, ministar pravosuđa, uprave i digitalne transformacije

– MARIN PILETIĆ, ministar rada, mirovinskoga sustava, obitelji i socijalne politike

– dr. sc. RADOVAN FUCHS, ministar znanosti, obrazovanja i mladih.

III.

Danom stupanja na snagu ove Odluke stavlja se izvan snage Odluka o imenovanju predsjednice i članova Komisije za odnose s vjerskim zajednicama (»Narodne novine«, br. 113/20., 55/22. i 85/22.).

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/26-04/06
 Urbroj: 50301-15/07-26-1
 Zagreb, 14. siječnja 2026.

Predsjednik
 mr. sc. Andrej Plenković, v. r.
### NN 7/2026 (21.1.2026.), Indeks proizvođačkih cijena industrijskih proizvoda na domaćem tržištu u prosincu 2025.

Državni zavod za statistiku

46

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U PROSINCU 2025.

Indeks proizvođačkih cijena industrijskih proizvoda na domaćem tržištu u prosincu 2025. u odnosu na studeni 2025. iznosi 99,6.

Klasa: 954-01/26-01/01
 Urbroj: 555-01-05-03-02-26-2
 Zagreb, 13. siječnja 2026.

Glavna ravnateljica
 Lidija Brković, v. r.
### NN 7/2026 (21.1.2026.), Odluka o imenovanju sudaca Općinskog suda u Šibeniku

DRŽAVNO SUDBENO VIJEĆE

49

Na temelju članka 56. i 56.a. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka USRH broj U-I-5991/2012, 28/13, 82/15, 67/18, 126/19, 80/22, 16/33, 83/23 – Odluka USRH U-I-2826/2023 i 155/23 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Eveline Čolović Tomić, Antuna Dominka, Saše Đujića, Gorana Goluže, Marine Paulić, Ivone Rupić i Lidije Vidjak članova Vijeća, na 50. sjednici održanoj 2. listopada 2025., donijelo je

ODLUKU

Za suce Općinskog suda u Šibeniku – sjedište suda imenuju se:

1. VLATKA GAŠPEROV, viša sudska savjetnica – specijalistica u Općinskom sudu u Šibeniku,

2. ALENKA SKUBIC, viša sudska savjetnica – specijalistica u Općinskom sudu u Šibeniku,

3. JOSO MIJALIĆ, viši sudski savjetnik – specijalist u Općinskom sudu u Šibeniku,

4. MARKO SPAHIJA, viši sudski savjetnik u Općinskom sudu u Šibeniku,

5. EMINA PEKAS, viša sudska savjetnica – specijalistica u Općinskom sudu u Pazinu.

Za sutkinju Općinskog suda u Šibeniku – Stalna služba u Kninu imenuje se ANAMARIJA KRNIĆ ŠUPE.

Klasa: 711-01/25-01/18
 Urbroj: 453-01/02-25-38
 Zagreb, 2. listopada 2025.

Predsjednik
 Državnog sudbenog vijeća
 Darko Milković, v. r.
### NN 7/2026 (21.1.2026.), Odluka o imenovanju sutkinje Županijskog suda u Zadru, Građanski odjel

Državno sudbeno vijeće

47

Na temelju članka 55. stavak 8. i 9. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22, 16/23, 83/23 i 155/23 – u daljnjem dijelu teksta ZDSV) Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća, te Eveline Čolović Tomić, Antuna Dominka, Gorana Goluže, Željka Lackovića, Marine Paulić, Ivone Rupić, Lidije Vidjak, prof. dr. sc. Maria Vinkovića, članova Vijeća, 51. sjednici, održanoj 23. listopada 2025., donijelo je

ODLUKU

Za sutkinju Županijskog suda u Zadru, Građanski odjel, imenuju se IVANA KLIŠMANIĆ.

Klasa: 711-05/24-01/05
 Urbroj: 453-01/03-25-19
 Zagreb, 23. listopada 2025.

Predsjednik
 Državnog sudbenog vijeća
 Darko Milković, v. r.